LUBASU TWO
Kulisukama—‘Kupenshekwa Munshila Shiinji’
“Twakalekana abeebangu pesule lyakukala mucikwati kwa myaaka 25. Baana bangu bakacileka kuya kumabungano. Ndakatalika kuciswa ciswa. Lyalo ndakatyompwa abuumbi. Ndakabula cakucita alimwi ankusu shakaamanina. Ndakaboolela mwisule akucileka kuya kumabungano.”
BANTU baanji balalisukama
“Nkusu Shiindaawo Nshetucite”
Inga tatucikonshi kulwana mapensho akulisukama munkusu shesu sobeene. Mutumwi Paulo wakaamba ayi “Tulapenshekwa munshila shiinji . . . tulishingitwe . . . tulaumputwa panshi.” Nakubi boobo, alimwi wakaamba ayi “tatutyongoli cakutakonsha kubuka alimwi sobwe,” “cakubulilla limwi akupolela,”akwaamba ayi “tatunyonyooki sobwe.” Ino nciinshi citucafwa kuliyumya? Nkusu shikankamanisha shiinda nshetucite, nkokwaamba ayi nkusu shiswa kuli Lesa wesu Shinkusu shoonse, Yehova.
Amuyeeyebo mbomwakalinga mwapekwa nkusu shikankamanisha shiindaawo nshetucite kwisule uku. Sa inga mwayeeya makani amwi ayuminisha mbwakamucafwa kulumba Yehova pamulandu wa lusuno lwakwe lwamuyayaya? Sa lushomo lwanu mushishomesho shakwe Yehova lwakuyuminishikwa ndyemwakalinga kwiishako bamwi sha bulindilishi bwakuba mu paladaiso? Ndyetucanika kumabungano aBwineklistu akwaambilaako bamwi lushomo shintu nshetushoma, tulacana nkusu shitucafwa kuliyumya mushintu shitusukamika mubuumi alimwi tulacana luumuno lwamu mumiyeeyo akusebensela Yehova calusangalalo.
“Amweeleshi, Mutoobona ayi Yehova Ngumubotu”
Kwaamba cancine, cimwi ciindi inga mwalinyumfwa anga mutokwelelwa uku akooku. Kucakubonenaako, Yehova ulatwaambila ayi tuyandoole Bwaami citaanshi alimwi akwiindilisha kusebensa ncito shimwi shakumushimu. (Mateyo 6:
Yehova ulanyumfwishisha. Talangili shiinji kulindiswe kwiinda nshotucikonsha kumupa. Yehova ulicishi kwaamba ayi tulisuniki ciindi cakookesha na twalema nabi na twasukamikwa.
Kucakubonenaako, amuyeeye Yehova mbwakalama mushinshimi wakwe Elija. Elija ndyakatyompwa akuba aboowa abuumbi cakwaamba ayi wakacicila muluyanga, sa Yehova wakamukalalila mushinshimi uyu akumwaambila cabukali ayi aboolele kuncito yakwe? Sobwe. Mankanda obilo Yehova wakatuma munjelo kumubusha akumupa cakulya. Nabi kwaamba ayi munjelo wakamupa shakulya, ndipakeenda nshiku shili 40, Elija wakeendilishabo kulisukama akuloonda. Ino Yehova wakacita anshi kwaamba ayi amucafwe alimwi? Cakutaanguna Yehova wakatondesha ayi inga wamushitilisha. Wakamuyuminsha a “liswi lyankumbu, alimwi lyamunshi.” Kumamanino, Yehova wakaambila Elija ayi kwakalinga bantu abamwi baanji bashomeka, bakalinga kusebensela Lesa. Elija wakatalika alimwi kusebensa ncito yabushinshimi. (1 Baami 19:
Tamweelete kulisukama ancito njemusebensela Yehova alimwi tamweelete kunokwelanya mbomwakalinga kusebensa kale kale ambomutosebensa pacecino ciindi. Kucakubonenaako: Na muntu ucica lubilo weendishawo myeenshi iinji na myaaka kubula kucica, na watalika alimwi inga tacici kweelana ambwakalinga kucica kale kale. Ulacita sheenga shamucafwa kuba ankusu kwaamba ayi atanolema maningi ndyatocica. Beneklistu bali anga mbantu bacica lubilo. Balasebensa cankusu mukwiinga balicishi kwaamba balakupekwa cilambu. (1 Bene Kolinto 9:
“Ndakalinga Kusuni Abuumbi Muntu Weenga Wanjumya”
Ino Yehova wakabacafwa buyani baJune kwaamba ayi batalike alimwi kucanika kumabungano? Ba June bakaamba ayi: “Ndakalinga kupaila lyoonse kuli Yehova kwaamba ayi ancafwe. Bushiku bomwi mulokashi wangu wakaŋambila ayi kulaakuba kubungana kunene kumusena nkondakalinga kukala. Ndasala ayi ndakuyaako bushiku bomwi. Ndakasangalala abuumbi kuba pantu pomwi abantu bakwe Lesa alimwi! Kubungana uku kwakancafwa abuumbi. Pacecino ciindi, ndasebensela Yehova calusangalalo alimwi ndicite lusangalalo lwiine lwiine! Ndishi kwaamba ayi ndyeelete kunocanika pomwi abamakwesu kwaamba ayi banonjuyuminisha. Ndalumba Yehova mukwiinga wakancafwa kutalika kucanika kupaila alimwi ciindi kacitana kumana.”
eng_Latn bem_Latn bem_Latn lua_Latn bem_Latn bem_Latn bem_Latn nya_Latn bem_Latn bem_Latn bem_Latn bem_Latn bem_Latn bem_Latn